[{"text_idx": "#000025", "text": "Mae\u2019r siop Gymreig Cant a Mil wedi\u2019i sefydlu ers peth amser yng Nghaerdydd ac yn adnabyddus am ei hystod eang o lyfrau Cymraeg a Chymreig. Pam sefydlwyd Jo Knell y siop, o ble daeth yr enw, a beth mae\u2019n ei chynnig?"}, {"text_idx": "#000026", "text": "The Cant a Mil Welsh shop is well established in Cardiff for its wide range of Welsh language and Welsh-themed books. Why did Jo Knell establish it, where did the name come from, and what does it offer?"}, {"text_idx": "#000028", "text": "Daeth yr enw Cant a Mil oherwydd cyfeiriad y siop yw 100 Whitchurch Road a dyn ni\u2019n gwerthu pob math o bethau gwahanol! Mae ein logo ni\u2019n dangos \u2018cant a mil\u2019 mewn cylch sydd, yn fwriadol, ddim yn berffaith i adlewyrchu\u2019r cymysgedd a\u2019r amrywiaeth yn y siop!"}, {"text_idx": "#000029", "text": "Yn y siop dyn ni\u2019n gwerthu llyfrau, cardiau ac anrhegion Cymraeg a hefyd pob math o nwyddau vintage fel dillad, celfi a llestri. Mae amrywiaeth mawr o bethau mewn siop fach! Dyn ni ar agor pum niwrnod yr wythnos o ddydd Mawrth i ddydd Sadwrn, 9:30 i 5:30."}, {"text_idx": "#000030", "text": "Mae stoc eang iawn gyda ni o lyfrau Cymraeg gyda dros 150 o deitlau i ddysgwyr, dros 1000 i blant, ac i oedolion mae dros 500 o deitlau ffuglen a 400 o deitlau ffeithiol. Os nad yw llyfr dych chi eisiau mewn stoc gyda ni dyn ni fel arfer yn gallu ei archebu i mewn o fewn un neu ddau ddiwrnod. Yn anarferol hefyd mae stoc da gyda ni o lyfrau Cymraeg ail-law."}, {"text_idx": "#000031", "text": "Rwy\u2019n gobeithio ein bod ni\u2019n cyfrannu at normaleiddio\u2019r Gymraeg yng Nghaerdydd ac felly mae\u2019n bwysig iawn i fi fod y siop yn naturiol Gymraeg. Yn aml mae cwsmeriaid yn dod i mewn i\u2019r siop achos ei bod hi\u2019n edrych yn ddiddorol, maen nhw\u2019n hoffi\u2019r siop a\u2019r pethau dyn ni\u2019n gwerthu. Wedyn efallai eu bod nhw\u2019n prynu carden ben-blwydd oherwydd ei bod hi\u2019n garden neis, nid dim ond am ei bod hi\u2019n garden Gymraeg."}, {"text_idx": "#000032", "text": "Dyn ni\u2019n cynnal grw\u0302p Paned a Sgwrs bob dydd Mercher o 1:00 tan 2:30 yn y siop ac mae croeso i unrhyw un sydd eisiau cwrdd a\u0302 phobl eraill i ddod i gael sgwrs yn Gymraeg. Mae wedi bod yn braf iawn gweld pobl yn magu hyder yn y Gymraeg wrth ddod i sgwrsio\u2019n rheolaidd. Mae un o\u2019n ffyddloniaid, Ann Cahalane, wedi ennill gwobr eleni am ddysgu Cymraeg gan yr NHS lle mae hi\u2019n gweithio felly dyn ni\u2019n falch dros ben ohoni hi!"}, {"text_idx": "#000033", "text": "Dros y tair blynedd a hanner ers i ni agor y siop mae mwy a mwy o bobl wedi\u2019n ffeindio ni ac, rwy\u2019n falch iawn o ddweud, yn darganfod eu bod nhw\u2019n gallu defnyddio eu Cymraeg yma. Mae\u2019n braf iawn gweld faint o bobl sydd yn gallu cynnal sgwrs yn Gymraeg er eu bod nhw heb ddefnyddio\u2019r iaith ers nifer o flynyddoedd. Yn bendant mae balchder cynyddol yn y gallu i siarad Cymraeg ymysg pobl Caerdydd."}, {"text_idx": "#000034", "text": "Dyn ni\u2019n ffodus iawn yn ein staff sy\u2019n helpu yn y siop. Mae Anna yn mwynhau helpu cwsmeriaid wrth iddyn nhw ddewis llyfrau, yn enwedig i blant, ac mae llygad arbennig o dda gyda hi am ddillad vintage! Eleni mae Laura wedi dechrau gweithio yn y siop yn helpu rhoi cynnyrch ar ein gwefan. Mae hi wedi dysgu Cymraeg yn ddiweddar ac yn mwynhau\u2019r cyfle i ddefnyddio\u2019r iaith yn ei gwaith. Mae fy merch i\u2019n gweithio fel tiwtor Cymraeg i edolion ac yn aml iawn mae hi\u2019n galw i mewn i helpu am awr neu ddwy ar ei ffordd rhwng dosbarthiadau!"}, {"text_idx": "#000035", "text": "Mae gwefan gyda ni hefyd lle dyn ni\u2019n gwerthu rhai o nwyddau\u2019r siop, yn enwedig llyfrau, CDs a chardiau. Yn 2018 dyn ni\u2019n gobeithio datblygu\u2019r wefan ymhellach felly ewch ar-lein i\u2019w gweld!"}, {"text_idx": "#000036", "text": "Eleni mae\u2019r Eisteddfod Genedlaethol yn dod i Gaerdydd ac fe fydd stondin llyfrau gyda ni ym Maes D yn adeilad y Pierhead ym Mae Caerdydd. Dyn ni wedi trio helpu gyda\u2019r ymdrechion i godi arian i\u2019r Eisteddfod trwy werthu cardiau Nadolig, posteri a lleiniau arbennig a thrwy hysbysebu digwyddiadau."}, {"text_idx": "#000037", "text": "Cyn agor y siop bues i\u2019n gweithio fel athrawes Cymraeg ail iaith mewn ysgolion uwchradd. Dw i wastad wedi mwynhau dysgu a nawr dw i\u2019n dysgu Cymraeg i oedolion mewn dosbarthiadau ond hefyd yn y siop! Mae\u2019n braf iawn gallu helpu pobl sy\u2019n rhy brysur neu\u2019n rhy nerfus i fynd i ddosbarth Cymraeg."}, {"text_idx": "#000038", "text": "Dw i hefyd wedi ysgrifennu pedwar llyfr Cymraeg i helpu pobl sy\u2019n dysgu Cymraeg. Cyhoeddwyd fy llyfr diweddaraf ym mis Medi 2017 sef llyfr gwaith ac adolygu i ddisgyblion ysgol sy\u2019n astudio ar gyfer TGAU Cymraeg ail iaith. Yn y llyfr mae penodau ar iaith a gramadeg ond hefyd ar sut i ddatblygu technegau arholiad. Hefyd mae llawer iawn o ymarferion i helpu myfyrwyr i baratoi at eu arholiadau."}, {"text_idx": "#000039", "text": "Yn bendant mae balchder cynyddol yn y gallu i siarad Cymraeg ymysg pobl Caerdydd."}, {"text_idx": "#000043", "text": "Yn ddiweddar mae'r iaith Gernyweg wedi dod yn fwy amlwg i bobl"}, {"text_idx": "#000045", "text": "Sut all canwr gwerin ifanc fod yn hen law, dwch? Mae\u2019n amhosibl,"}, {"text_idx": "#000049", "text": "Mae PYST yn dosbarthu yn digidol cerddoriaeth Cymraeg, ac yma ar parallel.cymru,"}, {"text_idx": "#000051", "text": "Wyt ti'n hoffi pe\u0302l-droed neu reslo? Neu gerddoriaeth? Dyma adolygiad o albwm"}]